Sziasztok!

Varga Bogi vagyok, másod évfolyamos hallgató, állami légiközlekedés, légijármű vezető szakon tanulok. A tavalyi évben is szerettem volna HÖK tag lenni, de sajnos előző alkalommal erre nem volt lehetőségem. 19 éves vagyok, Mosonmagyaróváron élek szüleimmel és a két nővéremmel. Gimis éveim alatt versenyszerűen atletizáltam, részt vettem versenyek lebonyolításában is. 6 éves korom óta néptáncolok, a tánc révén Európa különböző részeit bejártam. Részt vettem fesztiválokon Lengyelországban, Horvátországban, Romániában és Csehországban is és ez lehetőséget adott arra, hogy megismerjem más nemzetek kultúráját és magukat az embereket is. Horvátországban nemcsak mint táncos, hanem mint fordító is tevékenykedtem. Iskoláimban aktívan részt vettem a közösség életében szervezés és szereplés terén is.

HÖK tagként szeretnék egy kis változást eszközölni, beleszólni, új ötletekkel gazdagítani a közösségi életet, még több sporteseményt, bulikat szervezni, hogy mindenki megtalálja a neki tetsző elfoglaltságot.